open-index/open-wikipedia-markdown huggingface dataset:
Segunda división española 1978/79

A tempada **1978–79** da **Segunda División de España** foi a 47ª edición deste torneo. A categoría estivo composta por 20 equipos, dos cales Almería, Málaga e Real Betis ascenderon á Primeira División. Real Jaén, Terrassa, Barakaldo e Racing de Ferrol descenderon á Segunda División B.
## Adestradores 
### Cambios de adestradores 
## Clasificación 
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

## Goleadores 
## Véxase tamén 
### Ligazóns externas 
* Web oficial da LFP 
* Web oficial da Real Federación Española 
* Datos do competición en AREFE
A máscara do Zorro

***A máscara do Zorro*** (en ) é un filme estadounidense dirixido por Martin Campbell e producido por Steven Spielberg que se estreou en 1998. Estreouse en galego na TVG o 22 de decembro de 2010.

## Sinopse 
México, 1821. Un enmascarado e aclamado heroe popular, coñecido como o Zorro, loita con éxito contra a opresión colonial española na Alta California, representada polo tiránico gobernador don Rafael Montero. Porén, a véspera da liberación de México, Montero descobre que a identidade secreta do Zorro é a de don Diego de la Vega. Un inesperado ataque contra a casa do rebelde, saldarase coa súa captura, a morte da súa muller, o secuestro de Elena, a súa única filla, e a destrución das súas propiedades. Vinte anos despois, Montero regresa do exilio con Elena, que ignora a identidade do seu pai auténtico, e proponse mercar California ó Presidente de México, o Xeneral Santa Anna. Cando don Diego de la Vega se decata, foxe da prisión disposto a vingarse de Montero. Parte do plan consiste en adestrar e transformar a Alejandro Murrieta, un bandoleiro cun treboento pasado, no novo Zorro, para que lle axude a frustrar os plans de Montero dunha vez para sempre. Murrieta farase pasar por un rico terratenente español disposto a gañar a confianza de Montero.

## Personaxes 
* Antonio Banderas como Alejandro Murrieta / Zorro
* Anthony Hopkins como Don Diego De La Vega / Zorro
* Catherine Zeta-Jones como Elena (De La Vega) Montero
* Stuart Wilson como Don Rafael Montero
* Matt Letscher como Capitán Harry Love
* Tony Amendola como Don Luiz
* Pedro Armendáriz, Jr. como Don Pedro
* L.Q. Jones como Three-fingered Jack
* Julieta Rosen como Esperanza De La Vega

## Galardóns e nomeamentos 
* 1998: 2 nomeamentos ó Oscar: Mellor son e efectos de son.
* 1998: 2 nomeamentos ó Globo de Ouro: Mellor filme de comedia e actor comedia.
* 1998: Nomeada ó BAFTA: Mellor vestiario.

## Notas 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en RottenTomatoes 
* Ficha en Metacritic 
* Ficha en BoxOfficeMojo
Manuel Meizoso López

**Manuel Meizoso López** é un político galego do PSdeG-PSOE.

## Traxectoria 
Traballou en Endesa. Nas eleccións municipais de 2011 encabezou a candidatura do PSdeG-PSOE á alcaldía da Capela e foi elixido alcalde grazas ao apoio do BNG. Nas eleccións municipais de 2019 acadou de novo a alcaldía.
## Notas 
## Véxase tamén 
### Outros artigos 
* Eleccións municipais na Capela
Jesús Moreno Manzaneque

**Jesús Moreno Manzaneque**, nado en Madrid o 7 de xuño de 1931, é un ex-adestrador de fútbol español.

## Traxectoria como adestrador 
Na tempada 1978–79 fíxose cargo do Racing de Ferrol en Segunda División na xornada 9, tras o cesamento de José López. Debutou con derrota fronte ao Getafe Deportivo (1−3). Foi cesado na xornada 22 tras perder co CE Sabadell (3−0) e co equipo en última posición e con 8 puntos. O seu substituto foi o brasileiro Otto Bumbel.

## Véxase tamén 
### Ligazóns externas 
* Datos do adestrador en bdfutbol.com
Johnny Mad Dog

***Johnny Mad Dog*** é un filme franco-liberiano dirixido por Jean-Stéphane Sauvaire que se estreou no 2008. Johnny Mad Dog é unha adaptación dunha novela do escritor congolés Emmanuel Dongala, *Johnny Chien Méchant*, publicada en 2002.

## Sinopse 
Nun país indeterminado de África, a guerra civil asola a capital. Johhny Mad Dog e os seus amigos, nenos guerrilleiros -tamén chamados "nenos soldado"-, van a doután pola cidade, saqueando, disparando e violando mulleres sen que ninguén ouse pararlles os pés. Johnny ten 15 anos e é un neno soldado armado ata os dentes que se sente habitado polo can feroz que pretende ser algún día. Coa axuda do seu comando, No Good Advice, Small Devil e Young Major, rouba, saquea e destrúe todo o que se cruza no seu camiño. Son adolescentes fascinados polas fantasías do cine americano e a desinformación xogando a facer a guerra. Por outro lado Laokolé, de 13 anos, procura imaxinar ese futuro tan próspero ó que podería conducirlle o seu éxito nos estudos e xunto co seu irmán Fofo, de 8 anos, intenta fuxir da súa cidade, caída en mans das milicias infantís, evitando a toda costa os constantes perigos que asolan as rúas.

## Personaxes 
* Christopher Minie como Johnny Mad Dog
* Daisy Victoria Vandy como Laokole
* Dagbeh Tweh como No Good Advice
* Mohammed Sesay como Butterfly
* Prince Kotie como Young Major
* Eric Cole como Jungle Rocket
* Barry Chermoh como Small Devil
* Leo Boyeneh Kote como Pussy Cat
* Nathaniel J. Kapeyou como Nasty Plastic
* Prince Doblah como Capitán Dust to Dust
* Joseph Duo como Xeneral Never Die
* Carren Moore como Lovelita
* Onismus Kamoh como Fofo
* Terry Johnson III como Joseph
* Lawrence King como Ibrahim
* Maxwell Carter como Monsieur Kamara
* Miata Fahnbulleh como Madame Kamara
* Massiata E. Kenneh como Tanya Toyo
* Toe Jackson como Home en bicicleta

## Véxase tamén 
### Ligazóns externas 
* Ficha na IMDb 
* Ficha en Filmaffinity
Tianh Tianh e Ian Guan

miniatura|Tianh Tianh en 2012.
**Tianh Tianh** e **Ian Guan** (ou **Tian Tian** e **Yang Guang**) é unha parella de pandas xigantes, residentes no zoo de Edimburgo, e os primeiros en vivir en Escocia en toda a súa historia, e os primeiros do Reino Unido no século XXI.

## Características 
Tanto Tianh Tianh (que significa 'dozura') como Ian Guan (que significa 'solpor') naceron no ano 2003 na reserva de Bifengxia, na prefectura de Ia'na (provincia de Sichuan).
Tianh Tianh é unha femia e pesa 98 kg. Ian Guan é un macho e pesa 126&nbsp;kg. Os dous pandas viven separados no zoo de Edimburgo e só se comunican durante dous días ano ano por unha porteliña, os días en que a femia entra en celo.

## Viaxe 
Os pandas comezaron a súa viaxe no parque de cría de Bifengxia o 3 de decembro de 2011 e chegaron a Edimburgo ao día seguinte nun voo chárter a bordo dun Boeing 777.
Tanto a viaxe como a súa estadía en Escocia foron obxecto de críticas por parte de grupos animalistas coma o PETA
O alugueiro dos pandas durante dez anos custaralle ao zoo escocés 1.1 millóns de euros anuais, ademais de correren cos custos da súa mantenza. O ofrecemento do goberno chinés xurdiu nun contexto de compra de débeda pública británica por parte do estado chinés, pero tamén nun especial achegamento do goberno escocés, presidido polo nacionalista Alex Salmond, ao goberno de Beixín, nun novo capítulo do que se coñece como a diplomacia panda.

## Notas
The Proclaimers

**The Proclaimers** son un grupo musical escocés integrado por dous irmáns xemelgos, Charlie e Craig Reid (nados o 5 de marzo de 1962). Son probablemente coñecidos polas súas cancións "Letter from America", "I'm On My Way" e "I'm Gonna Be (500 Miles)", que situaron nos primeiros postos das listas musicais de Australia, Islandia e Nova Zelandia. The Proclaimers venderon máis de 5 millóns de álbums en todo o mundo. Teñen realizado 11 álbums de estudio dende 1987 ata o presente, así como tres álbums recompilatorios e un DVD.

## Discografía 
### EPs 
#*King of the Road* (1990)
#*17 (Acoustic EP)*  (2009)

### Álbums de estudio 
### Álbums recompilatorios 
## Notas 
## Véxase tamén 
### Ligazóns externas 
*Páxina oficial no Reino Unido  
*Páxina oficial norteamericana 
*Discografía 
*The Proclaimers en Twitter
*The Proclaimers en Facebook
*The Proclaimers en MySpace
I Love You Phillip Morris

***I Love You Phillip Morris*** é un filme estadounidense dirixido por Glenn Ficarra e John Requa que se estreou no 2009. Baséase na obra *I Love You Phillip Morris: A True Story of Life, Love, and Prison Breaks* de Steve McVicker.

## Sinopse 
A historia céntrase en Steven Russell, un modélico e convencional pai de familia que tras sofrer un accidente de tráfico decide deixar atrás a farsa que estaba vivindo: é homosexual e ademais sábeo dende neno. Así, Steven comeza unha nova e disipada vida, véndose obrigado a cometer unha serie de fraudes para poder costearse os seus gastos. As súas accións conducirano até o cárcere, onde se namora do seu compañeiro de cela, Phillip Morris, con quen inicia unha relación. Porén, o sistema penitenciario separará á parella, e Russell perpetrará varios intentos de fuga para reunirse de novo co seu amado.

## Personaxes 
* Jim Carrey como Steven Jay Russell
* Ewan McGregor como Phillip Morris
* Leslie Mann como Debbie
* Rodrigo Santoro como Jimmy
* Antoni Corone como Lindholm
* Brennan Brown como Larry Birkheim
* Michael Showers como Gary
* Marc Macaulay como Policía de Houston
* Annie Golden como Eudora
* Michael Mandel como Cleavon

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Mangoño, Salto, Oza-Cesuras

**Mangoño** é un lugar da parroquia de Salto no concello coruñés de Oza-Cesuras, na comarca de Betanzos. Tiña 23 habitantes no ano 2021 segundo datos do Instituto Galego de Estatística, dos cales eran 12 homes e 11 mulleres, o que non supón unha diminución con relación ao ano 2000, cando contaba con 27 habitantes.

Está situado xunto a Mangoño (Mandaio).

miniatura|dereita|220px|Vista do lugar de Mangoño.

## Lugares e parroquias 
### Lugares da parroquia de Salto 
### Parroquias de Oza-Cesuras 
## Notas
Golpe doloroso

**Golpe doloroso** é un tropo recorrente nas lendas artúricas e nalgunhas outras lendas de orixe celta.

Na súa forma máis completa, refírese ó Rei Pescador (Rei Pelles), gardián do Santo Graal, quen cae no pecado e polo tanto sofre unha ferida de arma mística (normalmente a Lanza do Destino). Deste xeito, convértese no **Rei Tolleito** ou **Rei Ferido** e o seu reino sofre á súa vez de maneira similar, converténdose nunha paraxe desolada. Tanto o rei como o reino non sandarán até a finalización con éxito da busca do Graal.

O golpe adoita describirse localizado nas pernas ou nas cachas do rei, aínda que isto foi tomado como un eufemismo para referirse ós xenitais, que explicitamente son a localización da ferida de Anfortas en *Parzival* de Wolfram von Eschenbach. No Ciclo da Pos-Vulgata, ''Le Morte D'Arthur* e obras tardías baseadas nestas, o golpe é dado por Sir Balin, quen fai caso omiso dunha "voz sobrenatural" e golpea ó rei cando se lle priva da súa arma e pensa que o seu ataque está "xustificado".

## Véxase tamén 
### Bibliografía 
* Richard W. Kaeuper, *Chivalry and Violence in Medieval Europe'', 1999.
O Seixo, Rodeiro, Oza-Cesuras

**O Seixo** é un lugar da parroquia de Rodeiro no concello coruñés de Oza-Cesuras na comarca de Betanzos. Tiña 3 habitantes no ano 2010 segundo datos do Instituto Galego de Estatística, dos cales eran 2 homes e 1 muller, o que supón unha diminución con relación ao ano 2000 cando tiña 5 habitantes.

## Lugares e parroquias 
### Lugares da parroquia de Rodeiro 
### Parroquias de Oza-Cesuras
Miguel Domínguez Alfonso

**Miguel Adolfo Domínguez Alfonso**, nado na Cañiza o 13 de setembro de 1973, é un empresario e político galego do PPdeG.

## Traxectoria
Despois de finalizar unha diplomatura en Ciencias Empresariais e estudos de Economía cursou un máster en Asesoría Fiscal e Tributación. Iniciou a súa actividade profesional como asesor de empresas en 1999, tras traballar primeiro como contable nunha empresa do sector do metal e como responsable financeiro doutra, á vez que compatibilizaba as tarefas contables na empresa familiar. Está colexiado no Ilustre Colexio de Economistas de Pontevedra desde 1999. Dende 2006 ata 2011 foi presidente do C. F. Cañiza.

Nas eleccións municipais de 2011 encabezou a candidatura do PPdeG á alcaldía da Cañiza e foi elixido alcalde con maioría absoluta. Nas eleccións municipais de 2015 resultou reelixido, novamente con maioría absoluta. De 2011 a 2019 foi membro do Consello Escolar de Galicia, e de 2015 a 2019, formou parte da Comisión de Despoboamento creada no seo da FEMP, ademais de ser o único representante de Galicia no Grupo de Traballo Contra o Despoboamento creado na CNAL, dependente do Ministerio de Política Territorial e Función Pública. Foi presidente do GDR Condado-A Paradanta e vicepresidente da asociación de GDR de Galicia en 2018.

Nas municipais de 2019 non logrou a maioría absoluta, polo que perdeu a alcaldía en favor do candidato socialista Luis Antonio Gómez Piña tras lograr este o apoio de Ciudadanos. Nese mandato foi deputado provincial. Nas municipais de 2023 encabezou novamente a candidatura do PPdeG, mais non logrou recupera-la alcaldía dado que o PSdeG revalidou a alcaldía con maioría absoluta.

## Notas
## Véxase tamén
### Outros artigos
* Eleccións municipais na Cañiza
### Ligazóns externas
*"Represento renovación pero nuestros votantes seguirán fieles al PP" *Faro de Vigo*, 27/3/2011.
O Brueiro, Rodeiro, Oza-Cesuras

**O Brueiro** é un lugar da parroquia de Rodeiro no concello coruñés de Oza-Cesuras na comarca de Betanzos. Segundo o Instituto Galego de Estatística en 2010 tiña 49 habitantes (24 homes e 25 mulleres), dous menos ca no ano 2000.
## Patrimonio
Capela de Santo André.

## Lugares e parroquias
### Lugares da parroquia de Rodeiro
### Parroquias de Oza-Cesuras
Angela's Ashes (filme)

'''''Angela's Ashes'''* é un filme estadounidense-irlandés dirixido por Alan Parker que se estreou en 1999. Baséase na novela autobiográfica *Angela's Ashes'' de Frank McCourt.

## Sinopse 
Angela e Malachy McCourt abandonan Nova York na época da Gran Depresión (nos anos 30) e regresan á súa Irlanda natal. Pero a súa situación non mellora por dúas razóns: por un lado, a crise que segue á independencia, e, por outro, o alcoholismo de Malachy, que dilapida nos bares o pouco que gaña. A base de subsidios e caridade, Angela irá amañándose para manter os seus catro fillos.

## Personaxes 
* Emily Watson como Angela McCourt
* Robert Carlyle como Malachy McCourt
* Devon Murray como Middle Malachy
* Joe Breen como Xove Frank
* Ciaran Owens como Middle Frank
* Michael Legge como Vello Frank
* Kerry Condon como Theresa Carmondy
* Ronnie Masterson como Avoa Sheehan
* Pauline McLynn como Tía Aggie
* Liam Carney como Tío Pa Keating
* Eanna MacLiam como Tío Pat
* Susan Fitzgerald como Irmá Rita
* Eamonn Owens como Quasimodo
* Martin Benson como Irmán Christian
* Andrew Bennett como Narrador (voz)
* Alan Parker como Doutor Campbell

## Galardóns e nomeamentos 
* 1999: Nomeada ó Oscar: Mellor banda sonora orixinal.
* 1999: 3 nomeamentos ó BAFTA: Mellor actriz (Emily Watson), fotografía e deseño de produción.
* 1999: Nomeada ó Globo de Ouro: Mellor banda sonora orixinal.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Aeroporto de Lanzarote

O **Aeroporto de Lanzarote** é un aeroporto español xestionado por Aena, situado na illa canaria de Lanzarote que se atopa a 5&nbsp;km de Arrecife, capital da illa, e dentro do termo municipal de San Bartolomé. Tamén se lle coñece como "Aeroporto de Guacimeta", polo topónimo histórico do lugar sobre o que se atopa.

O aeroporto é a principal vía de comunicación da illa de Lanzarote co exterior, dada a súa condición de insularidad, ademais constitúe o eixo básico da economía da Illa, xa que recibe a maioría de turistas nacionais e internacionais. Tradicionalmente tivo un importante tráfico chárter; actualmente a maior parte do tráfico é regular e internacional.

Segundo datos de 2009, o de Lanzarote é o terceiro aeroporto canario en tráfico de pasaxeiros (detrás do Aeroporto de Gran Canaria e o Aeroporto de Tenerife Sur), ademais é o décimo a nivel nacional con 4&nbsp;701&nbsp;480 pasaxeiros.

Conta cun Museo Aeronáutico situado na estrada que dá acceso ás terminais do aeroporto. Pódese visitar de luns a sábado de 10:00 a 14:00 horas, gratuitamente e é apto para todos os públicos. Na súa maioría é material fotográfico, que mostra desde os comezos da aviación na illa (desde a inauguración do aeroporto, o 12 de xuño de 1946) ata as datas nas que nos atopamos.

## Aeroliñas e destinos
## Notas 
## Véxase tamén 
### Ligazóns externas 
* Sitio web en aena-aeropuertos.es
O Castelo, Rodeiro, Oza-Cesuras

**O Castelo** é un lugar da parroquia de Rodeiro no concello coruñés de Oza-Cesuras na comarca de Betanzos. Segundo o Instituto Galego de Estatística, en 2024 estaba deshabitado, o que supón unha diminución con respecto ao ano 2010, cando tiña 6 habitantes.

## Notas 

## Lugares e parroquias 
### Lugares da parroquia de Rodeiro 
### Parroquias de Oza-Cesuras
Anchiano

miniatura|300px|Casa de Leonardo da Vinci.

**Anchiano** é unha vila italiana da comuna de Vinci, próxima a Florencia.

Segundo algúns historiadores Leonardo da Vinci naceu no casarío de Anchiano, para outros foi na vila de Vinci. A casa onde naceu Leonardo da Vinci sitúase entre Anchiano e Faltognano, a 3 quilómetros de Vinci.

Anchiano é un aldea pequena do Montalbano na Toscana. Desde 1932 o Montalbano pertence á zona vinícola do Chianti Montalbano. É unha área rural con poucas casas. As paisaxes de Anchiano permanecen iguais a como eran en tempos de Leonardo: debido á falta de urbanización nesta área non houbo cambios ao longo dos séculos.

A economía da vila baséase no cultivo de viñedos e oliveiras, que dominan a paisaxe.

## Véxase tamén 
### Ligazóns externas 
*Información da Comuna de Vinci
Asento Perigoso

[miniatura|dereita|*Galahaz ocupa o Asento Perigoso*, manuscrito [Francia|francés do século XV.]]

O **Asento Perigoso** é, segundo as lendas artúricas, un asento inocupado da Táboa Redonda á dereita do Rei Artur. O meigo Merlín reservou o asento para que fose ocupado unicamente por aquel cabaleiro que estivese destinado a atopar o Santo Graal. Calquera que sentase no asento que non fose puro afundiría até as profundidades da terra.

## Presentación 
Moitos señores fixeron o intento presuntuoso de sentar sen ser dignos e morreron. Será Galahaz, fillo de Lanzarote do Lago, quen traerá o Santo Graal e será quen de sentar no Asento Perigoso sen problema. Este capítulo marca a fin da  busca dos Cabaleiros da Táboa Redonda.

Nunha das versións do *Livre du Graal*, Perceval é engulido polo asento; mais noutras, é o cabaleiro que pode sentar sen perigo.

## Véxase tamén 
### Outros artigos 
* Rei Artur
* Galahaz
Moscoso

O topónimo **Moscoso** pode referirse a:

;En Galiza
***Moscoso**, parroquia do concello de Pazos de Borbén;
***Moscoso**, lugar da parroquia de Ardemil, no concello de Ordes;
***Moscoso**, lugar da parroquia de Rodeiro, no concello de Oza-Cesuras.

Amais, como apelido pode referirse a:

***Casa de Moscoso**, familia galega;
***José María Moscoso de Altamira** (1788-1854), político galego;
***Javier Moscoso** (n. 1934), político español;
***Mireya Moscoso** (n. 1946), política panameña;
***Xerardo Moscoso** (n. 1954), cantautor galego.

## Véxase tamén
### Outros artigos
***A Pena Moscosa**, lugar da parroquia de Trasparga, no concello de Guitiriz;
***As Moscosas**, lugar da parroquia de Cardeiro, no concello de Boimorto.
Safir (lenda artúrica)

**Sir Safir** é un cabaleiro da Táboa Redonda e o fillo máis novo do rei sarraceno Esclabor nas lendas artúricas. Ten dous irmáns, Segwarides e Palamedes, que tamén pertencen á orde de Cabaleiros da Táboa Redonda. 

## Personaxe 
É descrito como un cabaleiro valente e leal, e no seu tempo, un personaxe bastante popular. Apareceu en *Tristán en prosa* e en ''Le Morte D'Arthur''. O seu nome está incluído na Mesa Redonda de Winchester.

Safir aparece en moitas obras da literatura artúrica, polo xeral xunto ó seu irmán Palamedes. Nunha ocasión, Safir disfrázase de Heitor de Maris e pelexa con Sir Helior le Preuse. Vénceo e gaña a dona de Sir Espinogres. Comprometéndose a defende-la honra da dama, Sir Palamedes aparece de súpeto e bloquea a espada de Safir, sen decatarse de que é o seu irmán. Despois de loitar arredor dunha hora, ámbolos dous están impresionados coa destreza e a habilidade do seu contrincante e deciden solicitar a identidade do outro. Safir está devastado ó ver que estaba loitando co seu propio irmán e pídelle perdón a Palamedes. Xuntos, devolven a dona a Sir Espinogres.

A pesar de que Safir é o irmán máis novo, Safir convértese ó cristianismo algún tempo antes de Palamedes. Cando o romance entre Lanzarote do Lago e Xenevra sae á luz, Safir e Palamedes sitúanse a favor de Lancelot na subseguinte guerra civil entre Lanzarote do Lago e o Rei Artur. Cando son expulsados ​​á terra de Lancelot, na Galia, Safir faise duque de Languedoc mentres que Palamedes se convérte en duque da Provenza.

## Véxase tamén 
### Ligazóns externas 
* Sir Safir en Early British Kingdoms 

### Outros artigos 
* Cabaleiros da Táboa Redonda
* Rei Artur
Rock Hudson

miniatura|dereita|Hudson en 1956.
**Roy Harold Fitzgerald, Jr.**, coñecido como **Rock Hudson**, nado en Winnetka (Illinois) o 17 de novembro de 1925 e finado en Beverly Hills (California) o 2 de outubro de 1985, foi un actor de cinema estadounidense famoso polos seus papeis de galán do cinema clásico moderno estadounidense. O de Hudson foi un dos primeiros casos publicitados de SIDA nos Estados Unidos, nos inicios desta pandemia, a principios da década de 1980.

## Filmografía 
* Fighter Squadron (1948)
* Undertow (1949)
* One Way Street (1950)
* I Was a Shoplifter (1950)
* Peggy (1950)
* ''Winchester '73* (1950)
* The Desert Hawk (1950)
* Shakedown (1950)
* Tomahawk (1951)
* Air Cadet (1951)
* The Fat Man (1951) (show radiofónico)
* Bright Victory (1951)
* Iron Man (1951)
* *Horizontes distantes'' (1952)
* Here Come the Nelsons (1952)
* Scarlet Angel (1952)
* Has Anybody Seen My Gal? (1952)
* Horizons West (1952)
* The Lawless Breed (1953)
* Seminole (1953)
* Beneath the 12-Mile Reef (1953)
* Back to God's Country (1953)
* Gun Fury (1953)
* The Golden Blade (1953)
* Sea Devils (1953)
* Bengal Brigade (1954)
* Magnificent Obsession (1954)
* Taza, Son of Cochise (1954)
* I Love Lucy (1 episodio, estrela invitada) (1955)
* All That Heaven Allows (1955)
* One Desire (1955) ....
* Captain Lightfoot (1955)
* Written on the Wind (1956)
* *Xigante* (1956)
* Never Say Goodbye (1956)
* *Adeus ás armas* (1957)
* Something of Value (1957)
* Battle Hymn (1957)
* Twilight for the Gods (1958)
* *Os anxos caídos* (1958)
* Pillow Talk (1959)
* This Earth Is Mine (1959)
* Lover Come Back (1961)
* *Cando chegue setembro* (1961)
* The Last Sunset (1961)
* The Spiral Road (1962)
* "Marilyn"(1963)
* A Gathering of Eagles (1963)
* Send Me No Flowers (1964)
* Man's Favorite Sport? (1964)
* Blindfold (1965)
* A Very Special Favor (1965)
* Strange Bedfellows (1965)
* Seconds (1966)
* Tobruk (1967)
* Ice Station Zebra (1968)
* The Undefeated (1969)
* Ruba al prossimo tuo (1969)
* Hornets' Nest (1970)
* Darling Lili (1970)
* Once Upon a Dead Man (1971) (TV)
* Pretty Maids All in a Row (1971)
* Showdown (1973)
* Embryo (1976)
* McMillan & Wife (29 episodios, 1971–1977)
* Avalanche (1978)
* Wheels (1978) TV mini-series
* The Martian Chronicles (1979) TV mini-series
* The Mirror Crack'd (1980)
* Superstunt II (1980)
* NBC Family Christmas (1981)
* The Star Maker (1981)
* The Devlin Connection (13 episodios, 1982)
* World War III (1982) TV mini-series
* The Vegas Strip War (1984)
* The Ambassador (1984)
* Dynasty (14 episodes, 1984–1985)

## Véxase tamén
Segwarides

miniatura|dereita|220px|Segwarides cabalga contra Tristán.
**Segwarides** é un cabaleiro da Táboa Redonda e fillo do rei sarraceno Esclabor nas lendas artúricas. Ten dous irmáns que son Palamedes e Safir. Porén, en *Tristán en prosa* e en ''Le Morte D'Arthur*, Segwarides é un vasalo do rei Marco de Cornualla. Semella que orixinalmente había dous personaxes con este nome, mais as historias nas que aparece non distinguen entre eles.

En *Le Morte D'Arthur'', Tristán ten un breve romance coa esposa de Segwarides e fere ó cabaleiro tras ser descuberto. Tristán atópase con Segwarides máis tarde na Illa de Servage. Segwardies perdoa ó cabaleiro máis famoso dicindo que "nunca vai odiar a un nobre cabaleiro por unha dama de luz". Ámbolos dous unen forzas para afrontar os perigos da illa. Pouco despois, Tristán nomea a Segwarides Señor de Servage.

Segwarides morre ó tentar impedir que Lanzarote do Lago rescate a Xenevra da fogueira.

## Véxase tamén 
### Outros artigos 
* Cabaleiros da Táboa Redonda
* Rei Artur
Apache (foguete)

**Apache** foi o nome dun modelo de foguete sonda estadounidense de propelente sólido desenvolvido a finais dos anos 1950 como versión mellorada do Cajun. Entre as melloras incluíanse o uso de poliuretano aluminizado como propelente e o uso dun recubrimento fenólico na tobeira de aceiro.

Aínda que podía ser usado en solitario, como foguete sonda dunha soa etapa, o habitual era que fose usado cunha etapa propulsora adicional, normalmente un Nike.

## Notas 
## Véxase tamén 
### Outros artigos 
*Nike Apache
*Arcon (foguete)
*Asp (foguete)
*Cajun (foguete)
*Deacon (foguete)
*Nike (foguete)

### Ligazóns externas 
*Manual da NASA sobre rendemento do Nike-Apache
Rufo Pérez

**Rufo Pérez González**, nado en 1916 e finado en Vigo en novembro de 2011, foi un docente galego.

## Traxectoria 
Foi profesor de matemáticas no Instituto Santa Irene de Vigo, no que desenvolveu o seu labor docente dende a súa fundación en 1946, formando parte do claustro ao que cos anos fóronse incorporando profesores tan coñecidos como Leónides de Carlos, Margarita, Arzúa, Ovidio, Lareo, Curiel ou Méndez Ferrín.

Foi un dos fundadores da editorial Galaxia, pertenceu ao grupo Ultreia. Nas eleccións municipais de 1979 formou parte, como número 4, da candidatura de Galicia Ceibe que encabezaba Leónides de Carlos.

## Notas 
## Véxase tamén 
### Ligazóns externas 
* *Din que morreu o Rufo Pérez*, artigo en *Terra e Tempo* a cargo de Xosé Ramón Ermida Meilán.
José Enrique Sotelo

**José Enrique Sotelo Villar**, nado en Aldán (Cangas) o 15 de xaneiro de 1959, é un médico e político galego do PPdeG.

## Traxectoria 
Licenciado en Medicina pola Universidade de Santiago de Compostela en 1982. Concelleiro en Cangas polo PPdeG dende 1991, foi deputado no Parlamento de Galicia (1993-1999) e voceiro de Sanidade do Grupo Parlamentario Popular. Nas eleccións municipais de 1999 encabezou a candidatura do PPdeG á alcaldía de Cangas e foi elixido alcalde. Repetiu como alcalde nas municipais de 2003. Foi deputado provincial. Nas municipais de 2011 volveu ser elixido alcalde de Cangas grazas a un pacto con UPAC  (escisión do Partido Popular).

Sotelo seguiu na oposición dende o ascenso de Xosé Manuel Pazos Varela no 2015 o cal carvou un goberno de coalición que cambiaría de membros pero que duraría ata 2023 sendo a morte deste o punto final para a Alternativa Canguesa de Esquerdas, nas municipais de 2023 acadaría con 10 escanos máis unha nova coalición de esquerdas presidida por Araceli Gestido Rodríguez desprazaría o veterano rexedor conservador unha vez máis a oposición. 

## Notas 
## Véxase tamén 
### Outros artigos 
* Eleccións municipais en Cangas

### Ligazóns externas 
* Artigo en *Faro de Vigo*
A Beautiful Mind

***A Beautiful Mind*** é un filme estadounidense dirixido por Ron Howard que se estreou no 2001.

## Sinopse 
Obsesionado coa busca dunha idea matemática verdadeiramente orixinal, o brillante estudante John Forbes Nash (Russell Crowe) chega a Princeton en 1947 para realizar os seus estudos de posgraduado. Alí é un estraño, un solitario, só comprendido polo seu compañeiro de cuarto (Paul Bettany), ata que a Nash se lle ocorre unha revolucionaria teoría. Con ela consegue un posto no cobizado MIT, onde coñece a alumna Alicia Lardé (Jennifer Connelly), que lle descobre que as leis das matemáticas non son nada comparadas coas leis do amor. Por outro lado, a súa prodixiosa habilidade para descifrar códigos fai que sexa requirido por Parcher William (Ed Harris), do departamento de Defensa, para axudar os EE.UU na súa guerra fría contra os soviéticos.

## Personaxes 
miniatura|esquerda|Russell Crowe en 2013.
* Russell Crowe como John Forbes Nash, Jr.
* Ed Harris como William Parcher
* Jennifer Connelly como Alicia Nash
* Paul Bettany como Charles Herman
* Josh Lucas como Martin Hansen
* Adam Goldberg como Sol
* Anthony Rapp como Bender
* Vivien Cardone como Marcee
* Christopher Plummer como Doutor Rosen
* Judd Hirsch como Helinger
* Jason Gray-Stanford como Ainsley Neilson

## Galardóns e nomeamentos 
* 2001: 4 Oscars: Mellor filme, director, actriz secundaria (Jennifer Connelly) e guión adaptado.
* 2001: 4 Globos de Ouro: Mellor filme drama, actor, actriz secundaria e guión. 6 nomeamentos.
* 2001: 2 premios BAFTA: Mellor actor (Russell Crowe), actriz (Jennifer Connelly). 5 nomeamentos.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Ong Bak 3

***Ong Bak 3*** (en ) é un filme tailandés dirixido, producido e escrito por Tony Jaa e Panna Rittikrai, que se estreou no 2010.

## Sinopse 
A lenda de Ong Bak 3 comeza despois de que Tien (Tony Jaa) perdese as súas habilidades de combate e ó seu padrasto. Tien é devolto á vida coa ayuda de Pim (Primrata Dechudom), Mhen (Petchtai Wongkamlao) e os aldeáns de Khone Kana. Por medio da meditación, Tien volve a estar en plena forma para combatelo mal.

## Personaxes 
* Tony Jaa como Tien
* Primorata Dejudom como Pim
* Dan Chupong como Bhuti Sangkha / Crow Ghost 
* Sarunyu Wongkrajang como Lord Jom Rajasena
* Nirutti Sirijanya como Mestre Phra Bua
* Petchtai Wongkamlao como Mhen
* Chumphorn Thepphithak como Tío Mao
* Supakorn Kitsuwon como Garda do Rei da armadura dourada
* Sorapong Chatree como Chernang
* Santisuk Promsiri como Lord Sihadecho

## Véxase tamén 
### Ligazóns externas 
* Ficha na IMDb 
* Ficha en Filmaffinity
Julio Sayáns

**Julio Gonzalo Sayáns Bugallo**, nado en Moimenta (Campo Lameiro) o 23 de maio de 1950 e finado en Pontevedra o 7 de setembro de 2024, foi un político galego do PPdeG.

## Traxectoria 
Mestre de profesión. Nas eleccións municipais de 1983 encabezou unha candidatura independente á alcaldía de Campo Lameiro e foi elixido alcalde. Continuou como alcalde nas sucesivas eleccións, a partir de 1991 polo PPdeG, sempre con maioría absoluta.

## Notas 
## Véxase tamén 
### Bibliografía 
* 
### Outros artigos 
* Eleccións municipais en Campo Lameiro

### Ligazóns externas 
* Entrevista
La piel que habito

***La piel que habito*** é un filme español dirixido por Pedro Almodóvar que se estreou no 2011.

## Sinopse 
Dende que a súa muller sufriu queimaduras en todo o corpo a raíz dun accidente de coche, o doutor Robert Ledgard, eminente cirurxián plástico, adicou anos de estudo e experimentación á elaboración dunha nova pel coa que houbese podido salvala; trátase dunha pel sensíbel ós aloumiños, pero que funciona como unha auténtica coiraza contra toda clase de agresións, tanto externas como internas. Para poñer en práctica este achado revolucionario é preciso carecer de escrúpulos, e Ledgard non os ten. Pero, ademais, necesita unha cobaia humana e un cómplice. Marilia, a muller que o coidou dende neno é a súa fiel cómplice. O problema será atopar á cobaia humana.

## Personaxes 
* Antonio Banderas como Robert Ledgard
* Blanca Suárez como Norma Ledgard
* Marisa Paredes como Marilia
* Roberto Álamo como Zeca
* Jan Cornet como Vicente Guillén Piñeiro
* Elena Anaya como Vera Cruz
* Eduard Fernández como Fulgencio

## Galardóns e nomeamentos 
* 2011: Festival de Cannes: Premio da Xuventude. Nomeada á Palma de Ouro.
* 2011: Premios do Cine Europeo: 2 nomeamentos, mellor bso e deseño de produción.

## Localizacións 
Foi filmada en Toledo (El Cigarral), Santiago de Compostela e o Pazo de Oca.

## Véxase tamén 
### Ligazóns externas 
* Ficha na IMDb 
* Ficha en Filmaffinity
Zaryn Dentzel

**Zaryn Dentzel**, nado o 8 de xuño de 1983 en Santa Barbara (California), é o creador e presidente de Tuenti, unha popular rede social de ámbito estatal en España.

## Traxectoria 
En 1998, Zaryn aterrou en España con motivo dun intercambio de estudos. Cambiou California pola localidade estremeña de Cabeza del Buey, onde aprendeu a falar castelán. Tras cinco meses de estadía na península, volveu aos Estados Unidos onde acabou a escola secundaria e comezou a universidade. Alí comezou a interesarse polas redes sociais mentres mantiña o contacto cos seus amigos de España, e pensou que eles podían crear unha rede social. En 2006 volveu a España e xunto a Félix, Joaquín, Adeyemi e Kenny, púxose a traballar no que hoxe é Tuenti.

En 2011 Dentzel vivía en Madrid, onde Tuenti ten as súas oficinas.

## Véxase tamén 
### Ligazóns externas 
* Entrevista a Zaryn Dentzel
Río Arteixo

O **Arteixo** é un pequeno río da vertente atlántica na provincia da Coruña, tamén coñecido como río **Bolaños**.

## Curso 
Nace no concello de Culleredo e entra no de Arteixo pola parroquia de Loureda, onde recibe os regos de Pontellas e Regueiros. Desemboca na praia de Alba.

## Galería de imaxes 

Ficheiro:Represa no río Arteixo.JPG|Represa.
Ficheiro:Ponte dos Brozos 1.JPG|Ponte dos Brozos.
Ficheiro:Río Bolaños e praia de Sabón 17V2016.jpg|Desembocadura na praia de Sabón, en Arteixo.

## Véxase tamén 
### Bibliografía 
* Gran Enciclopedia Galega Silverio Cañada.
* Enciclopedia Galega Universal.
Xunta Democrática

**Xunta Democrática** foi un organismo creado en 1975 polo Partido Comunista de Galicia (PCG) como reflexo da *Junta Democrática* promovida polo PCE no ámbito estatal.

Non conseguiu apoios entre outras forzas e integrouse posteriormente na Táboa Democrática de Galicia. Tivo un programa reformista, defendendo a necesidade de que a monarquía se sometese a referendo.

## Véxase tamén
### Bibliografía
*Artigo *Xunta Democrática* na Enciclopedia Galega Universal.
Down in a Hole

"**Down in a Hole**" é unha canción da banda estadounidense Alice in Chains, editado como do seu álbum *Dirt* editado en 1993. O tema foi incluído nos áñbums recompilatorios *Nothing Safe: Best of the Box* (1999) e *Music Bank* (1999).

"Down in a Hole" chegou ao número 10 da lista *Billboard Mainstream Rock Tracks*. Entrou no *top 40* no Reino Unido e no *top 30* en Irlanda.

## Listaxe de cancións 
;CD Single
# "Down in a Hole" (radio edit) - 3:53
# "Down in a Hole" - 5:40
# "What the Hell Have I" - 4:00
# "Rooster" – 6:15

;12"

Cara 1
# "Down in a Hole"
# "A Little Bitter"
Cara 2
# "Rooster"
# "Love, Hate, Love"

;7"

Cara 1
# "Down in a Hole" (radio edit)
Cara 2
# "Rooster"
Indiana Jones e o templo maldito

***Indiana Jones e o templo maldito*** (en ) é un filme estadounidense dirixido por Steven Spielberg que se estreou en 1984.

Estreouse en galego o 29 de xullo de 1995 a través da TVG.

## Sinopse 
1935 en Shanghai. O intrépido arqueólogo Indiana Jones, tras enlearse nun local nocturno, consegue escapar xunto a unha bela cantante e o seu xove acompañante. Tras un accidentado voo, os tres acaban na India, onde intentarán axudar ós habitantes dunha pequena aldea, cuxos nenos foron raptados.

## Personaxes 
* Harrison Ford como Indiana Jones
* Kate Capshaw como Wilhelmina "Willie" Scott
* Jonathan Ke Quan como Tapón 
* Amrish Puri como Mola Ram
* Roshan Seth como Chattar Lal
* Philip Stone como Capitán Philip Blumburtt
* Raj Singh como Zalim Singh
* D. R. Nanayakkara como Shaman
* Roy Chiao como Lao Che
* David Yip como Wu Han

## Galardóns e nomeamentos 
* 1984: Premio Oscar: Mellores FX. Nomeada á Mellor música.
* 1984: Premio BAFTA: Mellores FX. Nomeada a Fotografía, Montaxe e Son.

## Notas
Na busca da arca perdida

***Na busca da arca perdida*** (en ) é un filme estadounidense dirixido por Steven Spielberg que se estreou en 1981.

Foi estreada en galego pola Televisión de Galicia o 13 de xullo de 1995.

## Sinopse 
Ano 1936. Indiana Jones é un profesor de arqueoloxía, disposto a correr perigosas aventuras con tal de conseguir valiosas reliquias históricas. Despois dunha infrutuosa misión en Suramérica, o goberno estadounidense encárgalle a busca da Arca da Alianza, onde se conservan as Táboas da Lei que Deus lle entregou a Moisés. Segundo a lenda, quen as posúa terá un poder absoluto, razón pola cal tamén a buscan os nazis.

## Personaxes 
* Harrison Ford como Indiana Jones
* Karen Allen como Marion Ravenwood
* Paul Freeman como Doutor René Belloq
* Ronald Lacey como Arnold Toht
* John Rhys-Davies como Sallah
* Denholm Elliott como Doutor Marcus Brody
* Wolf Kahler como Coronel Dietrich
* Alfred Molina como Satipo
* Vic Tablian como Barranca and the Monkey Man

## Galardóns e nomeamentos 
* 1981: 5 Oscars: Montaxe, Dir. artística, FX, Son e Edición sonora (esp). 4 nomeamentos.
* 1981: Nomeada ó Globo de Ouro: Mellor director.
* 1981: Premio BAFTA: Deseño de produción. 6 nomeamentos incluíndo Filme.
* 1981: Nomeada ó César: Mellor filme estranxeiro.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
To the End

"**To the End**" é unha canción da banda inglesa de rock alternativo Blur, editada como sinxelo do seu terceiro álbum, *Parklife*, o 30 de maio de 1994. A canción describe a unha parella que, sen éxito, intenta superar un mal momento na súa relación. Conta cun acompañamento orquestral completo e ten un coro en francés interpretado por Lætitia Sadier de Stereolab. A canción foi producida por Stephen Hague, a diferenza que o resto do álbum do que se encargou o produtor Stephen Street. Blur realizou distintas gravacións da canción.

Blur tamén publicou unha versión na cal Albarn canta en francés. Esta foi lanzada como terceiro curte do 12" e no CD2 do sinxelo "Parklife".

## Listaxe de cancións 
;CD1
#"To the End"
#"Threadneedle Street"
#"Got Yer!"

;CD2
#"To the End"
#"Girls & Boys" (Pet Shop Boys 7" remix)
#"Girls & Boys" (Pet Shop Boys 12" remix)

;Casete
#"To the End"
#"Girls & Boys" (Pet Shop Boys 7" remix)
#"Threadneedle Street"

;12"
#"To the End"
#"Girls & Boys" (Pet Shop Boys 7" remix)
#"Girls & Boys" (Pet Shop Boys 12" remix)
The Universal

"**The Universal**" é unha canción da banda inglesa de rock alternativo Blur, editada como segundo sinxelo do seu álbum *The Great Escape* o 13 de novembro de 1995. O tema acadou o posto 5 na lista británica de sinxelos.

Coa intención de manter a tématica de ciencia ficción da canción, a portada do sinxelo fai alusión á primeira escena da película *2001: Unha odisea do espazo*, e o seu vídeo musical é un tributo a *A Clockwork Orange*, con membros da banda vestidos de xeito semellante a Alex e os seus *drugos*. Ámbalas dúas películas foron dirixidas por Stanley Kubrick.

## Listaxe de cancións 
;CD1
#"The Universal"
#"Ultranol"
#"No Monsters in Me"
#"Entertain Me" (the live it! remix)

;CD2
#"The Universal" (live)
#"Mr Robinson's Quango" (live)
#"It Could Be You" (live)
#"Stereotypes" (live)

;7" e Casete
#"The Universal"
#"Entertain Me" (the live it! remix)

;CD Xapón
#"The Universal"
#"It Could Be You" (live)
#"Stereotypes" (live)
#"Entertain Me" (the live it! remix)
Luís Aragunde Aragunde

**Luis Aragunde Aragunde**, nado en Fefiñáns (Cambados) en 1971, é un político galego do PPdeG.

## Traxectoria
Traballador da Confraría de Pescadores en excedencia, foi xefe da lonxa durante oito anos. Secretario xeral de Aecipe e dende 2008 vicepresidente do Grupo de Acción Costeira (GAC). É concelleiro en Cambados polo PPdeG dendo 2000, trala dimisión de Santiago Tirado Serén como edil, e foi tenente dende 2003. En marzo de 2009, trala renuncia de José Manuel Cores Tourís, que pasou a ser delegado da Xunta de Galicia en Pontevedra, foi elixido alcalde pola Corporación. Nas eleccións municipais de 2011 encabezou a candidatura do PPdeG á alcaldía de Cambados e foi elixido alcalde con maioría absoluta. Nas municipais de 2015 perdeu a maioría absoluta e a alcaldía, trala unión do resto dos grupos que fixeron alcaldesa á socialista Fátima Abal Roma. Nas municipais de 2019 encabezou de novo a lista popular, perdendo un concelleiro máis e sen recupera-la alcaldía.

## Notas
## Véxase tamén
### Outros artigos
*Eleccións municipais en Cambados

### Ligazóns externas
*Artigo en *Diario de Pontevedra*
Griflet

**Griflet** (tamén coñecido como **Sir Griflet le Fise**, **Girflet** ou **Jaufre**) é un Cabaleiro da Táboa Redonda que aparece nas lendas artúricas. Tamén é nomeado como o fillo de Do (ou Don) e é curmán de Lucan e Bedivere.

Griflet aparece por primeira vez como escudeiro converténdose nun dos primeiros aliados do Rei Artur. Cando é nomeado cabaleiro é tamén un dos primeiros en se converter en Cabaleiro da Táboa Redonda. Tamén é o xefe dos conselleiros de Artur durante toda a súa vida e de acordo co Ciclo de Lancelot-Graal, foi un dos poucos superviventes da Batalla de Camlann, sendo o cabaleiro ó que Artur pide que devolva a espada Excalibur á Dona do Lago.

En cambio, na obra ''Le Morte D'Arthur'', Griflet é un dos cabaleiros asasinados defendendo a execución da raíña Xenevra cando esta é rescatada por Lanzarote do Lago.

## Véxase tamén 
### Outros artigos 
* Cabaleiros da Táboa Redonda
* Rei Artur
Bohemia Central

**Bohemia Central** ou **Středočeský kraj** en checo é unha rexión (kraj) da República Checa. A súa capital é a cidade de Praga, tamén capital do país e situada no centro da rexión (porén a cidade non forma parte da rexión, senón que ten a súa propia).

## Xeografía 
A súa superficie ocupa o 14% do territorio da República Checa e está situada na parte central da rexión histórica de Bohemia. Rodea totalmente a rexión de Praga e está situada entre as rexións de Liberec (ao norte), Karlovy Vary (ao oeste), Pardubice (ao leste), Vysočina (ao sueste), Bohemia Meridional (ao sur), Plzeň (ao suroeste) e Ústí nad Labem (ao noroeste).

## Demografía 
O 31 de decembro do 2001, a poboación de Bohemia Central era de 1&nbsp;123&nbsp;931 habitantes. O distrito de Kladno é o máis poboado, con 150.000 habitantes seguido de Mladá Boleslav e Příbram con 100.000 habitantes.

A densidade de poboación da rexión vai crecendo a medida que se achega a Praga.

## Distritos 
A rexión de Bohemia Central está dividida en 12 distritos:

## Economía 
A situación xeográfica da rexión inflúe fortemente na súa economía. Benefíciase das redes de estradas e ferrocarrís que converxen cara a capital.

No entanto, a ausencia dunha capital propia (xa que a súa capital é Praga, que ten a súa propia rexión), así como a atracción que exerce Praga, que absorbe empregos e recursos, supón un freo ao desenvolvemento da rexión.

Esta rexión é para Praga unha fonte de man de obra, un territorio onde implantar industrias *non-gratas* na capital, unha reserva para o abastecemento de alimentos e un lugar de recreo.

## Véxase tamén 
### Ligazóns externas 
* Sitio web oficial
Manuel Valeriano Alonso

**Manuel Valeriano Alonso de León**, coñecido como **Pichurri**, nado en Camariñas en 1951, é un político galego do PSdeG-PSOE.

## Traxectoria 
Fotógrafo e axente de seguros, foi concelleiro de Camariñas polo PTG nas primeiras eleccións democráticas. Ingresou no PSdeG-PSOE en 1980, e por esa formación foi concelleiro entre 1991 e 1996, cando dimitiu. Nas eleccións municipais de 2007 encabezou a candidatura do PSdeG-PSOE á alcaldía de Camariñas e foi elixido alcalde con maioría absoluta. Nas municipais de 2011 volveu ser elixido alcalde, tamén con maioría absoluta. En xuño de 2011 foi imputado por suposta negociación prohibida a funcionarios. Volveu ser reelixido no 2015 con maioría absoluta. O 24 de agosto de 2018 presentou a súa dimisión pasando a ser alcaldesa a número 2, Sandra Ínsua.

Dez anos máis tarde, en novembro de 2021, foi condenado a inhabilitación por xestionar para o concello pólizas de seguro dende a súa empresa, Pichurri SL.

## Vida persoal 
Casou coa tamén fotógrafa María del Carmen Freire Ramos.

## Notas 
## Véxase tamén 
### Outras páxinas 
* Eleccións municipais en Camariñas

### Ligazóns externas 
* Entrevista
* Entrevista en *La Voz de Galicia*
Presidente de Afganistán

O **Presidente do Afganistán** é xefe de estado, xefe de goberno do Afganistán e o comandante en xefe das forzas armadas.

O actual Presidente *de facto* de Afganistán é Hibatullah Akhundzada, tralo regreso dos talibán ao poder en 2021.

Afganistán foi intermitentemente unha República – entre o 1973 e o 1992 e dende 2001 ata 2021. Noutras ocasións foi gobernado por unha variedade de reis, emires e (baixo os réximes dos mujahidin e talibán) gobernantes islamitas.

## Presidentes de Afganistán 
## Notas
A Pena de Martín, Rodeiro, Oza-Cesuras

**A Pena de Martín** é un lugar da parroquia de Rodeiro no concello coruñés de Oza-Cesuras na comarca de Betanzos. Segundo o Instituto Galego de Estatística, en 2024 estaba deshabitado, o que supón unha diminución con respecto a 2010, cando tiña 1 habitante.

## Notas 

## Lugares e parroquias 
### Lugares da parroquia de Rodeiro 
### Parroquias de Oza-Cesuras
Igrexa de Santa María de Mixós

A **igrexa de Santa María de Mixós** é un templo relixioso prerrománico, situado no lugar de Mixós, na parroquia de Estevesiños (Monterrei). O 3 de xuño de 1931 foi declarada Monumento Histórico-Artístico e é Ben de Interese Cultural.

## Historia 
A súa formación parece bastante temperá, pois todo indica que xurdiu á sombra dun primitivo cenobio fundado por San Martiño de Dumio no século VI. No templo actual, do século IX, empregáronse materiais anteriores. O convento de Mixós logo pasou a depender do mosteiro beneditino de Celanova.

O lugar está atravesado polo camiño de Santiago, na rota da Vía da Prata que desde Verín toma por Laza. Este camiño está identificada coa vía romana que conectaba os itinerarios XVII e XVIII do itinerario de Antonino, no punto no que se cruza con outros que van cara a Vilela e Vilela de Abaixo.

## Arquitectura 
O templo é de planta rectangular, coa porta, de arco oxival, no muro sur. na súa orixe era de planta basilical con tres ábsidas e tres naves separadas por arcos de ferradura, conservándose o inicio do primeiro arco do lado sur da nave central. Suponse que o templo orixinal non estaba abovedado ao non se atoparen restos de contrafortes. O tellado é a dúas augas.

A cabeceira é de cantería, con tres ábsidas co exterior rectangular, sobresaíndo o central. Cada ábsida ten cadansúa ventá, estreita e alongada, acabadas en arco de ferradura. As ábsidas teñen planta en forma de semicírculo prolongado, cubertas por bóvedas de ladrillo. Os altares das ábsidas norte e central están soportados por aras romanas, cunha inscrición adicada a unha deusa precristiá na da ábsida central. A ábsida central ten unha imaxe de Xesús Cristo crucificado, con restos da policromía orixinal na bóveda.

## Etnografía 
Vítor Vaqueiro conta, recollendo información de Taboada Chivite e Xaquín Lorenzo, que en 1960 se descubriron varias bolsiñas cheas de terra tralo altar. Procedían dun vello ritual curativo que consistía no seguinte: as persoas enfermas de febres subían ó monte onde está a igrexa e collían un pouco de terra, esta terra poñíase nunha bolsiña que levaban ó pescozo e, alcanzada a curación, agochaban a bolsa no altar da igrexa

## Galería de imaxes 

Ficheiro:Santa Maria de Mixos.jpg|Porta do muro sur.
Ficheiro:Santa Maria de Mixos 1.jpg|Detalle do campanario
Ficheiro:Santa Maria de Mixos 2.jpg|Ventá na ábsida
Ficheiro:Santa Maria de Mixos 3.jpg|Vista desde o sueste
Ficheiro:Santa Maria de Mixos interior 1.jpg|Vista interior
Ficheiro:Santa Maria de Mixos interior 2.jpg|Altar da ábsida central
Ficheiro:Santa Maria de Mixos interior 3.jpg|Altar da ábsida sur
Ficheiro:Santa Maria de Mixos interior.jpg|Altar da ábsida norte

## Notas 
## Véxase tamén 
### Bibliografía 
*
* VAQUEIRO, Vítor: *Mitoloxía de Galiza. Lendas, tradicións, maxias, santos e milagres*, ed. Galaxia, Vigo 2011, s. v. *Domingos III*.

### Outros artigos 
* Arquitectura prerrománica en Galicia